Diari Oficial de la Generalitat Valenciana


Sumari del DOGV 3090, del 01-10-1997 (1997/10967)

RESOLUCIÓ de 7 de juliol de 1997, del director general d'Urbanisme i Ordenació Territorial, que fa referència a la revisió de les Normes Subsidiàries d'Almiserà.
-----------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10371


Data del document
:   07-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3243 RESOLUCIÓ de 7 de juliol de 1997, del director general d'Urbanisme i Ordenació Territorial, que fa referència a la revisió de les Normes Subsidiàries d'Almiserà. [97/M10116]
  
Vist l'expedient tramés per l'Ajuntament d'Almiserà, que fa referència a la revisió de les Normes Subsidiàries, i de conformitat amb els següents
  
Antecedents de fet
  
Primer
  
El projecte va ser aprovat, inicialment, per mitjà d'un acord del Ple de l'Ajuntament, en la sessió del dia 27 de juliol de 1994 i, després del període d'informació pública pertinent, en el qual no es van presentar al·legacions, va ser aprovat, provisionalment, pel mateix òrgan el 26 d'octubre de 1994.
  
Segon
  
Almiserà té normes subsidiàries de tipus A, aprovades definitivament per la Comissió Provincial d'Urbanisme el 30 de març de 1982.
  
Tercer
  
La Comissió Territorial d'Urbanisme de València, en la sessió del dia 28 de maig de 1997, va acordar supeditar l'eficàcia de l'aprovació definitiva de l'expedient de referència fins que el Ple de l'Ajuntament d'Almiserà ratificara la documentació tramesa el 20 de maig de 1997, que fa referència al compliment de les condicions exigides en la declaració d'impacte ambiental.
  
Quart
  
L- Ajuntament d'Almiserà, en la sessió plenària del dia 30 de maig de 1997, va aprovar la documentació esmentada anteriorment.
  
Fonaments de dret
  
Primer
  
D'acord amb l'informe tècnic favorable dels serveis territorials d'aquesta Direcció General d'Urbanisme i Ordenació Territorial s'han esmenat les deficiències indicades abans.
  
Segon
  
El director general d'Urbanisme i Ordenació Territorial és competent, de conformitat amb el que estableix l'article 8.b) del Decret 77/1996, de 16 d'abril, del Consell de la Generalitat Valenciana, pel qual aprova el Reglament dels Òrgans Urbanístics de la Generalitat Valenciana en relació amb l'article 41 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, respecte de les facultats que per delegació li confereix el Ple de la Comissió Territorial d'Urbanisme.
  
Vista la legislació aplicable, com també la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, resolc
  
Considerar complit l'acord de la Comissió Territorial d'Urbanisme de València de 28 de maig de 1997, que fa referència a la revisió de les normes subsidiàries de planejament d'Almiserà.
  
Declarar definitivament aprovada la revisió de les normes subsidiàries de planejament d'Almiserà.
  
Ordenar la publicació en el Diari Oficial de la Generalitat Valenciana d'aquesta Resolució, sense perjudici de l'obligació municipal de publicar el text íntegre de les ordenances del pla esmentat, d'acord amb l'article 70.2 de la Llei 7/1985, de 2 d'abril.
  
L- Ajuntament d'Almiserà haurà de notificar el contingut d'aquesta Resolució a tots els particulars interessats en l'expedient esmentat.
  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.
  
Tot això, sense perjudici que es puga interposar qualsevol altre recurs que s'estime pertinent.
  
València, 7 de juliol de 1997.- El director general d'Urbanisme i Ordenació Territorial: Fernando Modrego Caballero.